

SLOVENSKO ZDRUŽENJE ZA REPRODUKTIVNO MEDICINO

SLOVENSKEGA ZDRAVNIŠKEGA DRUŠTVA

**2. sestanek UO SZRM-SZD**

**Lokacija in datum: UKC Maribor, 10.11.2022**

**Trajanje: od 17:00 do 19:30**

Prisotni: 12

Eda Vrtačnik Bokal, Veljko Vlaisavljević, Nejc Kozar, Vilma Kovač, Vida Gavrić Lovrec, Bojana Pinter, Milan Reljič, Marija Volk, Helena Ban Frangež, Vesna Šalamun, Damir Franić, Nina Jančar

Opravičeno odsotni: Andrej Vogler, Borut Kovačič, Andreja Peterlin

Vabljeni: Martin Štimpfel

Nina Hojnik

**Dnevni red:**

1. Pregled sklepov in potrditev zapisnika

2. Predstavitev gradiva za pridobitev specializacije iz embriologije (B. Kovačič, M. Štimpfel)

Opomba: E. Vrtačnik Bokal prisotne seznani, da je zaradi odsotnosti obeh poročevalcev (B. Kovačič opravičeno odsoten, M.Štimpfel odsoten zaradi bolezni) in pomembnosti izpeljave specializacije, povabila N. Hojnik, da poroča o realizaciji pripravljenih dokumentov.

3. Obravnavanje pacientk v postopkih ZTO po 43. letu starosti (M.Reljič, E. Vrtačnik Bokal)

4. Strokovna stališča Slovenskega združenja za reproduktivno medicino (SZRM) o menopavzni medicini (D. Franić)

5. Razno

Po predstavitvi dnevnega reda, se prisotni strinjajo z dnevnim redom.

Izid glasovanja: Za:13 Proti:0 Vzdržani:0

**Ad 1**

1. Marija Volk je sedaj članica SZD in je potrjena za predsednico Sekcije za genetiko.

2. Glede volitev za predsednika Sekcije za endokrinologijo smo se v tajništvu SZD dogovorili, da so vsem članom, za katere imamo polne naslove, poslali kuverte z glasovnico, programom kandidatke Ksenije Geršak in priloženo kuverto za povratno pošto. Poslanih je bilo 89 kuvert. Prejeli smo 33 glasovnic (37 %). ZA: 28 (84,8 %), PROTI 5 (15 %), VZDRŽAN 0, ena kuverta se je vrnila, saj ni bilo naslovnika na tem naslovu.

V razpravi se je izkazalo, da o predsednikih posameznih sekcij glasujejo samo zdravniki, zato bo zaradi proceduralne napake potrebno volitve ponoviti.

3. M. Reljič poda poročilo o poteku priprav za spominski sestanek akademkinje prof.dr. L. Andošek Jeras.

4.V. Vlaisavljević in B. Pinter predlagata, da se dogodek ob 40 letnici začetka delovanja IVF v Ljubljani, organizira skupno. Zaradi različnih mnenj, E. Vrtačnik Bokal predlaga, da se o tem uskladita obe predstojnici, H. Ban Frangež in V. Gavrić Lovrec.

5. B. Pinter predlaga, da za planirane dogodke uporabimo excel tabelo, ki jo je tudi posredovala tajnici društva.

6. B. Pinter predlaga , da se priprava osnutka pravilnika o volitvah,za katerega je bila zadolžena, premakne v naslednje leto, kar se prisotni strinjajo.

7. V. Šalamun se je pozanimala na SZD o izdelavi internetne strani. N. Kozar se zadolži, da bo na novo uredil in skrbel za internetno stran SZRM. Za embriološki del bo poskrbela N. Hojnik.

**SKLEP 1:** **Potrjen je zapisnik prvega sestanka UO SZRM SZD.**

Izid glasovanja: Za:12 Proti:0 Vzdržani:0

**Ad 2:** E. Vrtačnik Bokal pove, da je stopila v stik z genetiki, katerim je MZ že odobrilo specializacijo iz genetike. Od njih je pridobila tudi vso razpoložljivo gradivo. N. Hojnik pove, da so se povezali embriologi iz MB in LJ in začeli pripravljati potrebno dokumentacijo za vlogo specializacije iz embriologije na MZ. UO tudi informira, da ima ESHRE že pripravljen program izobraževanja za embriologe, kjer osnovni program traja 3 leta, napredni pa še dodatna 3 leta. Naredili so tudi prevod zahtevanih znanj in veščin v slovenščino, ki so objavljene na spletni strani ESHRE. Potrebno pa je izdelati še pravilnik, ki natančno opredeljuje izvedbo in potek specializacije. Z vlogo se mudi, da bodo lahko embriologe vključili v pripravljalni osnutek novega plačnega stebra.

**SKLEP 2: Časovnica za pripravo pravilnika je 1 mesec. ESHRE je potrebno pisno zaprositi za dovoljenje prevoda njihovega programa izobraževanja v slovenščino.**

Izid glasovanja: Za:12 Proti:0 Vzdržani:0

**Ad 3:** V uvodu E. Vrtačnik Bokal navede, da glede na analizo podatkov opravljenih IVF postopkov v Sloveniji pri ženskah, starejših od 43 let (obdobje april 2021 do julija 2022) ter glede na podatke iz svetovne literature, ocenjujemo, da so ženske, starejše od 45 let neperspektivne. Pričakovana stopnja zanositve z lastnimi jajčnimi celicami je pri njih manj kot 1 %.

Pri ženskah med 43 in 45 let je sivo področje in zato so potrebni enotni kriteriji za odločanje, kdaj je upravičeno s postopki prenehati.

Slovenske rezultate za zadnji dve leti je predstavil M. Reljić. Opravljenih je bilo 206 postopkov, zanosilo je 19 pacientk po svežem postopku, 14 jih je splavilo, po FET so zanosile 3 in vse splavile. Trenutno je 5 pacientk nosečih več kot 12 tednov. Delež nosečnosti na prenos zarodkov je bil pri 43 letih 4,7 %, pri 44 letih 2,3 %, pri 45 letih 0 % in pri 46 ali več letih 0%. Povprečen strošek za eno nosečnost je bil v obravnavani populaciji 82.400 EUR.

**Predlog kriterijev za izključitev iz IVF postopka**:

Absolutni kriteriji (dovolj le eden)

* Starost ženske > 45 let.
* Ovarijska odpoved: 2-krat FSH > 25 IE z več kot 1 mesec razmika, oligo/amenoreja, ki traja vsaj 4 mesece.
* Ireverzibilna okvara maternice, ki onemogoča ugnezditev in razvoj zarodka.
* 2 stimulaciji brez odziva ob konvencionalnem protokolu in pravilni izvedbi.
* 2 postopka brez zarodkov primernih za prenos ob strokovno primerni izvedbi postopka.

Relativni kriteriji (na osnovi vseh navedenih kriterijev ocenjena možnost za porod otroka < ali = 1 %).

* Starost ženske.
* Rezerva jajčnikov.
* Izid zdravljenja v predhodnih IVF postopkih.
* Ohranjenost funkcije maternice.
* Spremljajoče bolezni, ...

**SKLEP 3: Po slovenskih podatkih in podatkih iz literature je 45 let in več tista starost ženske, ko je pričakovanje za rojstvo otroka z lastnimi jajčnimi celicami tako majhno, da postopki IVF niso upravičeni in se jih ne izvaja.**

Izid glasovanja Za: 6 Proti:3 Vzdržani:3

E. Vrtačnik Bokal predlaga poenoteno obravnavo, da bi se izognili, da pari po zavrnitvi v enem centru prehajajo v drug center.

**SKLEP 4. Ženske, ki jih zavrnemo, je potrebno obravnavati na Konziliju za OBMP in napisati sklep z obrazložitvijo. Zapisano je potrebno vnesti v CRPP in paru poslati z navadno pošto.**

Izid glasovanja: Za:12 Proti:0 Vzdržani:0

**Ad 4:** Strokovna stališča SZRM-SZD o menopavzni medicini predstavi D. Franić.

**SKLEP 5: Odpraviti je potrebno minimalna predlagana neskladja in nato izpeljati nadaljnji predpisani postopek.**

Izid glasovanja: Za:9 Proti:0 Vzdržani:3

**Ad 5: Razno:**

1. E. Vrtačnik Bokal prosi, da se gradiva pošljejo vsaj 1 teden pred sejo.

2. Naslednja seja bo februarja 2023. V januarju bo poslano prvo obvestilo s predlogi za izbiro datumov.

3.D. Franić predlaga sodelovanje s Hrvaškim združenjem za menopavzalno medicino.

4. V. Vlaisavljević predlaga, da se na naslednjem sestanku UO obravnava andrologija.

5. D. Franić predlaga za temo naslednjega spominskega sestanka akad.prof.dr. L. Andolšek Jeras : Zdravljenje z androgeni v menopavzi in pri moškem, ki se stara.

6. Blagajničarka V. Kovač pove, da je bilo izvedeno kar nekaj finančnih transakcij, o katerih ni bila obveščena. Opozori, da je potrebno blagajničarko obvestiti, kakšne donacije se pričakuje in za kaj se bodo porabile.

Zapisala: Nina Jančar (tajnica SZRM SZD)

Potrdila: Eda Vrtačnik Bokal (predsednica SZRM SZD)